Uznesenia zo zasadnutia MsZ v Spišskej Belej,

konaného dňa  13. januára  2005

    Mestské zastupiteľstvo v Spišskej Belej na svojom rokovaní dňa 13.01.2005 prijalo nasledovné uznesenia

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uz. č. 1/2005

Mestské zastupiteľstvo v Spišskej Belej

a) schvaľuje  žiadosť o poskytnutie úveru zo Štátneho fondu rozvoja bývania SR  na výstavbu 40 nájomných bytov  (2 x 20 b.j.) v Spišskej Belej na Moskovskej ulici (ul. 1. mája)

b) schvaľuje prijatie bankovej záruky v banke DEXIA banka, a.s. Slovensko na zabezpečenie schopnosti platiť uvedený úver počas výstavby uvedených nájomných bytov

c) schvaľuje zabezpečenie za vystavenie  uvedenej bankovej záruky formou vista zmenky

d) súhlasí so spôsobom financovania výstavby uvedených 40 nájomných bytov a to z dotácie Ministerstva  výstavby a RR SR vo výške 30% celkových nákladov, a z úveru zo ŠFRB vo výške 70 % celkových nákladov

e)  schvaľuje zmenu rozpočtu mesta na rok 2005 tak, že  v kapitálových výdavkoch účelovo určuje  sumu 1.064.100,? Skk na spolufinancovanie výstavby  technickej vybavenosti k uvedeným 2 x 20 b.j. bytovým domom

f) schvaľuje  splácanie uvedeného úveru a úrokov z rozpočtu mesta na každý kalendárny rok počas doby 30 rokov od poskytnutia úveru

g) schvaľuje žiadosť o poskytnutie dotácie zo štátneho rozpočtu  (MVaRR SR) na výstavbu 2x 20 nájomných bytov a technickej vybavenosti a súhlasí s podmienkami určenými  smernicou MVaRR SR na prideľovanie týchto nájomných bytov

uz. č. 2/2005

Mestské zastupiteľstvo v Spišskej Belej

Berie na vedomie

informáciu primátora mesta o vyriešení petície obyvateľov mestskej časti Strážky k riešeniu dopravnej situácie na štátnej ceste  cez túto mestskú časť

uz. č. 3/2005

Mestské zastupiteľstvo v Spišskej Belej

Berie na vedomie

a)       berie na vedomie petíciu obyvateľov mesta proti uzavretiu miestnej komunikácie v Spišskej Belej na Letnej ulici ? pri Reštaurácii pod gaštanom

b)       nariaďuje odstrániť stĺpy z miestnej komunikácie, zmeniť dopravné značenie jednosmerná premávka a v letnom období na tomto úseku umiestniť retardér

                            Ing. Vladimír Klein                                            JUDr. Štefan Bieľak

                           overovateľ zápisnice                                               primátor mesta